Predkladacia správa

Ministerstvo spravodlivosti Slovenskej republiky predkladá na medzirezortné pripomienkové konanie návrh vyhlášky Ministerstva spravodlivosti Slovenskej republiky z ..... 2005, ktorou sa dopĺňa vyhláška Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb v znení vyhlášky č. 279/2005 Z. z.

Navrhovaná vyhláška obsahuje sadzby tarifnej odmeny advokáta za zastupovanie osoby v materiálnej núdzi v občianskom súdnom konaní. Návrh vyhlášky taktiež reaguje na ustanovenia § 232 až 234 nového Trestného poriadku (zákon č. 301/2005 Z. z.), ktoré upravujú nový inštitút Konania o dohode o vine a treste.